На основу члана 32. Закона о локалној самоуправи у вези са чланом 74. став 4. ("Службени гласник РС", број 129/2007, 83/2014 – др. закон, 101/2016 – др. закон, 47/2018 и 111/2021 – др.закон) и члана 40., 46. став 2. и 56. Статута Општине Владичин Хан ("Службени гласник града Врања", број 7/2024-пречишћени текст), Скупштина Општине Владичин Хан, на седници одржаној дана 15.11.2024. године, донела је

**РЕШЕЊЕ О ИМЕНОВАЊУ ДРУГОСТЕПЕНЕ ИЗБОРНЕ КОМИСИЈЕ**

**ЗА СПРОВОЂЕЊЕ ИЗБОРА ЗА ЧЛАНОВЕ САВЕТА МЕСНИХ ЗАЈЕДНИЦА**

**НА ТЕРИТОРИЈИ ОПШТИНЕ ВЛАДИЧИН ХАН**

**I**

У Другостепену изборну комисију за спровођење избора за чланове савета месних заједница на територији Општине Владичин Хан (у даљем тексту Другостепена изборна комисија) именују се:

* **За председника -**  Ивана Дончић дипл. правник,

1. **За члана –** Соња Младеновић дипл. правник
2. **За члана –** Анђела Арсић дипл. правник
3. **За члана -** Владимир Вучковић дипл. социјални радник
4. **За члана –** Марија Митић пољопривредни инжењер

За секретара – Драган Цветковић дипл. правник,

**II**

Председник, чланови и секретар именују се на четири године

**III**

Решење ступа на снагу даном доношења, а објавиће се у „Службеном гласнику Града Врања“.

**О б р а з л о ж е њ е**

Правни основ за доношење овог Решења садржан је у одредбама члана 32. Закона о локалној самоуправи у вези са чланом 74. став 4. ("Службени гласник РС", број 129/2007, 83/2014 – др. закон, 101/2016 – др. закон, 47/2018 и 111/2021 – др.закон) и члана 40., 46. став 2. и 56. Статута Општине Владичин Хан ("Службени гласник града Врања", број 7/2024-пречишћени текст).

Чланом 74. став 4. Закона о локалној самоуправи прописано је да се избори за савет месне заједнице спроводе по правилима непосредног и тајног гласања на основу општег и једнаког изборног права, у складу са актом о оснивању, што је прописано и чланом 122. став 2. Статута Општине Владичин Хан

Чланом 46. став 2. Статута општине Владичин Хан прописано је да Скупштина општине оснива, као стална радна тела, органе за спровођење избора за чланове савета месних заједница: Изборну комисију за спровођење избора за чланове савета месних заједница (у даљем тексту: Изборна комисија) и Другостепену изборну комисију.

Чланом 56. Статута општине Владичин Хан прописано је састав, мандат, као и стечено образовање за председника, најмање једног члана и секретара Другостепене изборне комисије.

Сагласно члану 56. став 7. Статута општине Владичин Хан, задаци и овлашћења Другостепене изборне комисије, као и начин рада и одлучивања, ближе се утврђују одлуком Скупштине општине којом се уређују месне заједнице.

У складу са напред наведеним одредбама, одлучено као у диспозитиву овог решења.

**Упутство о правном средству**: Против овог Решења може се покренути спор пред Управним судом у Београду, у року од 30 дана од дана достављања овог решења.

**СКУПШТИНА ОПШТИНЕ ВЛАДИЧИН ХАН**

**Број: 06-136/24/24-I**

Дана: 15.11.2024. године

**П Р Е Д С Е Д Н И Ц А,**

**Данијела Поповић**